La 25 de ani de la vizita Papei Ioan Paul al II-lea în România, Romfilatelia a lansat o ediție aniversară de timbre dedicată evenimentelor din 7-9 mai 1999.
Timbrele ediției prezintă portrete ale Preafericitului Părinte Patriarh Teoctist și Papei Ioan Paul al II-lea, precum și reprezentări ale Catedralei Patriarhale și ale Bazilicii „Sfântul Petru” din Vatican.
Totodată, ediția conține și o serie de timbre care prezintă stemele celor două Biserici.
De-a lungul timpului, Romfilatelia a realizat mai multe emisiuni și produse speciale în semn de omagiu adus celui care a descris România ca fiind „Grădina Maicii Domnului”.
Foto credit: Biroul de Presă al Patriarhiei Române